Návrh na zmenu bodu B.1. uznesenia vlády SR č. 738 z 15. augusta 2001k návrhu rozvojového programu externej integračnej komunikačnej stratégie SR v členských krajinách Európskej únie

Vláda Slovenskej republiky svojím uznesením č. 738 z 15. augusta 2001 schválila návrh rozvojového programu externej integračnej komunikačnej stratégie SR v členských krajinách Európskej únie a súhlasila s použitím finančných prostriedkov Fondu národného majetku SR v roku 2002 na rozvojový program Koncepcie externej integračnej komunikačnej stratégie SR  v sume 40 mil. Sk. 
V zmysle Zmluvy o poskytnutí finančných prostriedkov číslo 03/2002 uzatvorenej medzi Fondom národného majetku a Ministerstvom zahraničných vecí SR boli dňa 28. 3.  2002 finančné prostriedky v uvedenej výške prevedené na účet MZV SR. 
Vzhľadom na skutočnosť, že prostriedky z výnosov privatizácie poskytnuté  pre MZV SR z FNM SR sú mimorozpočtovými zdrojmi, v zmysle zákona č. 303/1995 Z. z. o rozpočtových pravidlách v znení neskorších predpisov ich použitie nie je časovo ohraničené rozpočtovým rokom. 

Na základe uvedeného navrhujeme zmeniť znenie bodu B.1. uznesenia vlády č. 738 z 15. augusta 2001 nasledovne:

Vláda súhlasí
B.1. s použitím finančných prostriedkov, ktoré Ministerstvo zahraničných vecí SR získalo v roku 2002 od Fondu národného majetku SR na rozvojový program externej integračnej komunikačnej stratégie SR vo výške 40 mil. Sk. v rokoch 2002 – 2003.